Education LocalWire-Odisha Page3LocalWire-Odisha LocalWire\nସେପ୍ଟେମ୍ବର ୧୧କୁ ବଢ଼ିଲା ଯୁକ୍ତ ଦୁଇ ନାମଲେଖା ଅବଧି\nSeptember 1, 2020 By LocalWire LeaveaComment\nଭୁବନେଶ୍ୱର, ଅଗଷ୍ଟ ୩୧(ଲୋକାଲ ୱାୟାର): ବନ୍ୟାସ୍ଥିତିକୁ ଦୃଷ୍ଟିରେ ରଖି ଯୁକ୍ତ ଦୁଇ ନାମଲେଖା ଆବେଦନ ଅବଧିକୁ ସେପ୍ଟେମ୍ବର ୧୧ ତାରିଖକୁ ବୃଦ୍ଧି କରାଯାଇଥିବା ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ ସମୀର ରଞ୍ଜନ ଦାସ କହିଛନ୍ତି ।\nଉଲ୍ଲେଖଯୋଗ୍ୟ, ପୂର୍ବରୁ ଏହି ଅବଧି ଥିଲା ସେପ୍ଟେମ୍ବର ୪ ତାରିଖ । ଗତ ୨୧ ତାରିଖରୁ ସାମ୍ସରେ ଆପ୍ଲିକେସନ୍ ଫର୍ମ ଉପଲବ୍ଧ କରାଯାଇଛି ।\nFiled Under: Education, Odia, ଶିକ୍ଷା Tagged With: ଓଡିଶା, ଶିକ୍ଷା\nଜେଇଇ ଓ ନିଟ୍ ପରୀକ୍ଷାର୍ଥୀଙ୍କ ମାଗଣା ଯାତାୟାତ ଓ ରହଣି ସମ୍ପର୍କରେ ସୂଚନା\nAugust 30, 2020 By LocalWire LeaveaComment\nଭୁବନେଶ୍ୱର,ଅଗଷ୍ଟ ୩୦(ଲୋକାଲ ୱାୟାର): ସର୍ବଭାରତୀୟ ଇଞ୍ଜିନିୟରିଂ ପ୍ରବେଶିକା ଓ ଜେଇଇ (ମେନ୍) ଓ ମେଡିକାଲ ପ୍ରବେଶିକା ପୀକ୍ଷା (ନିଟ୍) ପାରୀକ୍ଷାର୍ଥୀଙ୍କ ଯାତାୟାତ ଓ ରହଣି ମାଗଣା କରିବାକୁ ରାଜ୍ୟ ସରକାର ଘୋଷଣା କରିଛନ୍ତି ।\nପରୀକ୍ଷାର୍ଥୀ ଓ ଅଭିଭାବକଙ୍କ ପାଇଁ ଜିଲ୍ଲା ସଦର ମହକୁମାରୁ ପରୀକ୍ଷା କେନ୍ଦ୍ର ପର୍ଯ୍ୟନ୍ତ ଏହି ସୁବିଧା ମିଳିବ ।\nଇଞ୍ଜିନିୟରିଂ କଲେଜ, ଆଇଟିଆଇ ଓ ପଲିଟେକନିକ୍ ଇନଷ୍ଟିଚୁ୍ୟଟରେ ସେମାନଙ୍କର ମାଗଣା ରହିବା ଓ ଖାଇବାର ବ୍ୟବସ୍ଥା କରାଯାଇଛି । ଏଥିପାଇଁ ସବିଶେଷ ସୂଚନା ଦେବାକୁ ବିଭିନ୍ନ ଜିଲ୍ଲାରେ ସରକାର ନୋଡାଲ ଅଫିସରଙ୍କୁ ନିଯୁକ୍ତ କରାଯାଇଛି ।\nଜାଣନ୍ତୁ ନୋଡାଲ ଅଫିସରଙ୍କ ସୂଚନାଃ\nଅନୁଗୁଳ ଜିଲ୍ଲା ପାଇଁ ଏସ.ଏସ.ରଥ(ତାଳଚେର ଆଇଟିଆଇ, ୯୪୩୭୦୩୭୩୪୧/୭୦୦୮୯୦୩୧୬୩),\nବାଲେଶ୍ୱର ପାଇଁ କେ.ସି ରାଉତ (ବାଲେଶ୍ୱର ଆଇଟିଆଇ, ୯୪୩୭୭୫୨୪୪୦/୭୯୭୮୫୭୭୦୩୦),\nବଲାଙ୍ଗୀର ପାଇଁ କେ.ପି. ମେହେର (ବଲାଙ୍ଗୀର ଆଇଟିଆଇ,୯୯୩୭୮୭୧୬୨୧/୯୯୩୭୬୪୯୨୫୩),\nବରଗଡ଼ ପାଇଁ ଅନିଲ ରାଉତ (ବରଗଡ଼ ଆଇଟିଆଇ, ୯୮୬୧୦୫୬୦୮୦/୯୮୫୩୮୬୮୦୯୦),\nବୌଦ୍ଧ ପାଇଁ ଏସ.ଏସ. ରାଜ (ବୌଦ୍ଧ ଆଇଟିଆଇ, ୯୪୩୮୧୦୮୨୭୦/୮୩୨୯୮୧୫୭୪୪),\nଭଦ୍ରକ ପାଇଁ ଏସ.ସି ରାଉତ (ଭଦ୍ରକ ଜିପି, ୯୪୩୮୧୭୬୬୫୬/୯୩୪୮୭୩୬୩୩୨),\nକଟକ ପାଇଁ ଏଚ.କେ. ମହାନ୍ତି (କଟକ ଆଇଟିଆଇ,୮୭୬୩୧୦୪୯୭୩/୭୯୭୮୬୩୯୧୪୩),\nଢେଙ୍କାନାଳ ପାଇଁ ସି.ଏସ.ତ୍ରିପାଠୀ (ଢେଙ୍କାନାଳ ଆଇଟିଆଇ, ୭୦୦୮୨୪୫୪୩୩/ ୯୯୩୭୦୮୧୩୫୪),\nଦେବଗଡ଼ ପାଇଁ ପି.କେ.ପଟ୍ଟନାୟକ (ଦେବଗଡ଼ ଜିପି, ୯୯୩୭୪୯୯୦୫୦/୯୮୬୧୫୮୧୮୮୧),\nଗଞ୍ଜାମ ପାଇଁ ପି.କେ.ପାଣିଗ୍ରାହୀ (ବ୍ରହ୍ମପୁର ଆଇଟିଆଇ,୯୪୩୮୨୯୩୯୦୯/୭୦୦୮୩୩୯୮୫୬),\nଗଜପତି ପାଇଁ ଜି.ଡି.ମହାରଣା (ଗଜପତି ଜିପି,୯୪୩୮୫୧୭୧୮୨/୮୭୬୩୬୮୭୮୪୮),\nଜଗତସିଂହପୁର ପାଇଁ ଏମ.ଏସ. ରାଓ (ଜଗତସିଂହପୁର ଜିପି,୯୪୩୮୩୪୪୬୮୭/୬୩୭୧୯୮୨୪୨୬),\nଝାରସୁଗୁଡ଼ା ପାଇଁ ଜେ.ଜେ ମହାରଣା(ଝାରସୁଗୁଡ଼ା ଆଇଟିଆଇ, ୯୨୩୮୬୮୭୫୯୬/୯୩୩୭୫୬୦୫୪୪),\nଯାଜପୁର ପାଇଁ ଆର.କେ. ପୃଷ୍ଟି (ଯାଜପୁର ରଗଡ଼ି ଜିପି,୯୪୩୭୧୫୫୧୦୭/୭୯୭୮୦୨୭୦୩୬),\nକଳାହାଣ୍ଡି ପାଇଁ ସ୍ନେହାଶିଷ ମୁଦୁଲି (ଭବାନୀପାଟଣା ଆଇଟିଆଇ, ୯୯୯୩୮୧୫୦୨୭୨/୭୦୦୮୨୦୪୬୪୬),\nକନ୍ଧମାଳ ପାଇଁ ପି.ସି.ସେଠୀ (ଫୁଲବାଣୀ ଆଇଟିଆଇ, ୯୪୩୯୭୫୨୩୩୩/୯୪୩୯୬୧୩୩୩୦),\nଖୋର୍ଦ୍ଧ ପାଇଁ ଜେ.ଏମ. ଶତପଥୀ (ଭୁବନେଶ୍ୱର ଆଇଟିଆଇ, ୯୪୩୭୪୫୩୮୩୬/ ୯୪୩୭୧୪୧୬୦୪),\nକୋରାପୁଟ ପାଇଁ ଏସ.କେ. ଦଳେଇ (ଅମ୍ବାଗୁଡ଼ା ଜିଆଇଟି, ୯୪୩୮୨୮୭୪୯୭/୯୩୪୮୪୩୦୪୪୦),\nକେନ୍ଦୁଝର ପାଇଁ ଡି.ସି. ବେହେରା (ଆନନ୍ଦପୁର ଆଇଟିଆଇ, ୯୪୩୭୨୧୮୭୩୧/୭୯୭୮୯୫୭୧୬୪),\nକେନ୍ଦ୍ରାପଡ଼ା ପାଇଁ ଏନ.ଆର.ପଟ୍ଟନାୟକ (ପଟ୍ଟାମୁଣ୍ଡାଇ ଏସଆଇପିଟି, ୯୪୩୭୧୦୩୪୦୬/୭୦୦୮୪୮୪୨୪୦),\nମୟୂୂରଭଞ୍ଜ ପାଇଁ କନ୍ଦନ ମାଝୀ (ବାରିପଦା ପିସିଆଇଟିଆଇ, ୯୪୩୯୦୯୪୬୭୮/୮୩୨୭୭୩୮୦୨୯),\nମାଲକାନଗିରି ପାଇଁ ରାଜେଶ ତ୍ରିପାଠୀ (ମାଲକାନଗିରି ଆଇଟିଆଇ, ୮୭୬୩୧୨୭୮୮୩/୭୮୭୪୬୧୬୨୬୩),\nନୟାଗଡ଼ ପାଇଁ ୟୁ.କେ. ମଲ୍ଲିକ (ନୟାଗଡ଼ ଜିପି, ୯୪୩୭୨୦୭୫୩୮/୭୦୦୮୫୫୦୩୨୨),\nନବରଙ୍ଗପୁର ପାଇଁ ପି.କେ.ସାହୁ (ରାଇଗଡ଼ ଆଇଟିଆଇ, ୯୪୩୭୧୯୨୪୨୪, ୭୯୭୮୨୨୦୨୫୫),\nନୂଆପଡ଼ା ପାଇଁ ଏସ.କେ.ହୋତା ଖରିଆର ଆଇଟିଆଇ, ୯୪୩୭୫୭୨୧୨୪/୭୯୭୮୨୬୯୩୦୮),\nପୁରୀ ପାଇଁ ଏ.ଏନ.ଦେ (ପୁରୀ ଆଇଟିଆଇ, ୮୮୭୨୪୮୬୯୯୮/୯୭୭୮୩୯୧୬୦୭),\nରାୟଗଡ଼ା ପାଇଁ ଏ.କେ. ପଣ୍ଡା (ରାୟଗଡ଼ା ଆଇଟିଆଇ,୯୪୩୭୭୪୮୪୭୬/୮୧୪୪୮୪୪୧୩୧),\nସୁନ୍ଦରଗଡ଼ ପାଇଁ ପି.ସି.ରଥ (ରାଉରକେଲା ୟୁଜିଆଇଇ, ୯୪୩୭୬୫୪୭୯୮/୭୦୦୮୦୦୩୪୦୨),\nସୋନପୁର ପାଇଁ ଏସ.ଏସ. ସାହୁ (ସୋନପୁର ଆଇଟିଆଇ,୯୪୩୭୧୧୪୦୧୩/୯୦୪୦୪୨୮୭୭୪/୯୯୩୭୪୯୫୨୯୧)\nଏବଂ ସମ୍ବଲପୁର ପାଇଁ ଡି. ଖୁରା (ହୀରାକୁଦ ଆଇଟିଆଇ, ୯୪୩୯୨୦୯୯୧୭/୭୦୦୮୪୭୧୪୫୯) ।\nFiled Under: Education, Odia, ଶିକ୍ଷା Tagged With: Education, ଓଡିଶା, ଶିକ୍ଷା\nଆଇଆଇଏମସିରେ ଇ-ବକ୍ତୃତାଃଟେକ୍ନୋଲୋଜି ମାଧ୍ୟମରେ ଶିକ୍ଷାଦାନର ମାନ ବୃଦ୍ଧି ହେବ\nAugust 28, 2020 By LocalWire LeaveaComment\nଢେଙ୍କାନାଳ, ଅଗଷ୍ଟ ୨୮(ଲୋକାଲ ୱାୟାର): ଶିକ୍ଷା କ୍ଷେତ୍ରରେ ବୈଷୟିକ ବିଦ୍ୟା ବା ଟେକ୍ନୋଲୋଜି ଏକ ମୁଖ୍ୟ ଭୂମିକା ଗ୍ରହଣ କରୁଛି ।\nତେବେ ଜଣେ ଭଲ ଶିକ୍ଷକର ସ୍ଥାନ କେବେ ବି ଟେକ୍ନୋଲୋଜି ନେଇପାରିବନି ।\nକିନ୍ତୁ ଟେକ୍ନୋଲୋଜି ମାଧ୍ୟମରେ ଶିକ୍ଷାଦାନର ମାନ ନିଶ୍ଚୟ ବୃଦ୍ଧି ହୋଇପାରିବ ବୋଲି ଶୁକ୍ରବାର ପୂର୍ବାହ୍ଣରେ ଭାରତୀୟ ଜନ ସଞ୍ଚାର ସଂସ୍ଥାନ (ଆଇଆଇଏମସି) ପକ୍ଷରୁ ଅନୁଷ୍ଠିତ ପଞ୍ଚମ ପ୍ରଫେସର କେ.ଏମ୍. ଶ୍ରୀବାସ୍ତବ ସ୍ମାରକୀ ଇ-ବକ୍ତୃତାରେ କହିଛନ୍ତି ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟର କୁଳପତି ପ୍ରଫେସର ଶ୍ରୀକାନ୍ତ ମହାପାତ୍ର ।\nପ୍ରଫେସର ମହାପାତ୍ର 'ବୈଷୟିକ ବିଦ୍ୟାଭିତ୍ତିକ ଶିକ୍ଷାଦାନଃ ଏହା କ'ଣ ଏକ ନୂଆ ଆଦର୍ଶାନୁଗତ' ଉପରେ ବକ୍ତବ୍ୟ ଦେଇଛନ୍ତି ।\nସେ କହିଛନ୍ତି, ଏକବିଂଶ ଶତାବ୍ଦୀରେ ଶିକ୍ଷା କ୍ଷେତ୍ରରେ ଟେକ୍ନୋଲୋଜି ଏକ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରୁଛି ।\nକାରଣ, ବର୍ତ୍ତମାନର ଛାତ୍ରଛାତ୍ରୀ ଓ ଶିକ୍ଷାର୍ଥୀମାନେ ଡିଜିଟାଲ ଯୁଗର ।\nଅର୍ଥାତ୍, ସେମାନେ ପିଲାଦିନୁ ଡିଜିଟାଲ୍ ଟେକ୍ନୋଲୋଜିକୁ ଆପଣାଇ ନେଉଛନ୍ତି ।\nଏଣୁ ଏବେ ତଥା ଆଗାମୀ ଦିନରେ ବୈଷୟିକ ବିଦ୍ୟାଭିତ୍ତିକ ଶିକ୍ଷାଦାନର ଆଦର ରହିଛି ।\nପ୍ରାରମ୍ଭିକ ସୂଚନା ପ୍ରଦାନ କରି ଆଇଆଇଏମସି ଢେଙ୍କାନାଳର ଆଞ୍ଚଳିକ ନିର୍ଦ୍ଦେଶକ ଡ. ମୃଣାଳ ଚାଟାର୍ଜୀ କହିଛନ୍ତି, ଧୀରେଧୀରେ ଡିଜିଟାଲ୍ ଟେକ୍ନୋଲୋଜି ମଣିଷର ଜୀବନଶୈଳୀରେ ଯୋଡ଼ି ହୋଇଯାଉଛି ।\nତେବେ ବର୍ତ୍ତମାନର କୋଭିଡ୍-୧୯ ସ୍ଥିତିରେ ଶିକ୍ଷା କ୍ଷେତ୍ରରେ ଏହା ହଠାତ୍ ଏକ ବୈପ୍ଳବିକ ପରିବର୍ତ୍ତନ ଆଣିପାରିଛି ।\nଏବେ ସ୍କୁଲ୍, କଲେଜ ସବୁ ବନ୍ଦ, କ୍ଲାସ୍ ହେଉନି । ଏମିତି ଏକ ପରିସ୍ଥିତିରେ ଆମ ପାଖରେ ଦୁଇଟି ବିଳଳ୍ପ ରହିଛି ।\nଆଦୌ ଶିକ୍ଷା ନହେବା କିମ୍ବା ଟେକ୍ନୋଲୋଜିଭିତ୍ତିକ ଶିକ୍ଷା । ଏ ଦୁଇଟିରୁ ଟେକ୍ନୋଲୋଜିଭିତ୍ତିକ ଶିକ୍ଷା ବହୁତ ଭଲ ।\nସେହିଭଳି ପ୍ରଫେସର କେ.ଏମ୍. ଶ୍ରୀବାସ୍ତବଙ୍କ ଉପରେ ସେ କହିଛନ୍ତି, ସାମ୍ବାଦିକତା ଶିକ୍ଷା କ୍ଷେତ୍ରରେ ତାଙ୍କର ବେଶ୍ ଅବଦାନ ରହିଛି ।\nଗଣମାଧ୍ୟମ, ସାମ୍ବାଦିକତା ଓ ଗଣ ଯୋଗାଯୋଗ ଉପରେ ସେ ବେଶ୍ କେତୋଟି ଉପାଦେୟ ବହି ଲେଖିଛନ୍ତି ବୋଲି ପ୍ରକାଶ କରିଛନ୍ତି ।\nଆଇଆଇଏମସି, ଢେଙ୍କାନାଳର ସହକାରୀ ପ୍ରଫେସର ସମ୍ବିତ ପାଲ ଇ-ବକ୍ତୃତା କାର୍ଯ୍ୟକ୍ରମ ସଞ୍ଚାଳନ କରିଥିବାବେଳେ ଧନ୍ୟବାଦ ଦେଇଛନ୍ତି ସହକାରୀ ପ୍ରଫେସର ଡ. ଜ୍ୟୋତି ପ୍ରକାଶ ମହାପାତ୍ର ।\nFiled Under: Education, Odia Tagged With: ଓଡିଶା, ଢେଙ୍କାନାଳ, ଶିକ୍ଷା\nଜେଇଇ, ନିଟ୍ ଛାତ୍ରଛାତ୍ରୀଙ୍କ ଯାତାୟାତ ଓ ରହିବା ମାଗଣା\nଭୁବନେଶ୍ୱର, ଅଗଷ୍ଟ ୨୮(ଲୋକାଲ ୱାୟାର): କରୋନା ମହାମାରୀ ସମୟରେ ଜେଇଇ (ଜଏଣ୍ଟ ଏଣ୍ଟ୍ରାନ୍ସ ଏକଜାମିନେସନ) ମେନ୍ ଏବଂ ନିଟ୍ ପରୀକ୍ଷା ହେଉଥିବାରୁ ଛାତ୍ରଛାତ୍ରୀମାନଙ୍କର ଯେପରି କୌଣସି ଅସୁବିଧା ନ ହେବ ସେଥିପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିର୍ଦ୍ଦେଶରେ ରାଜ୍ୟ ସରକାର ସେମାନଙ୍କ ଯାତାୟାତ ଓ ରହିବା ଖର୍ଚ୍ଚ ବହନ କରିବେ ବୋଲି ମୁଖ୍ୟ ଶାସନ ସଚିବ ଅସିତ ତ୍ରିପାଠୀ ଶୁକ୍ରବାର କହଛନ୍ତି ।\nଶ୍ରୀ ତ୍ରିପାଠୀ କହିଛନ୍ତି, ସେପ୍ଟେମ୍ବର ୧ରୁ ୬ ତାରିଖ ପର୍ଯ୍ୟନ୍ତ ଜେଇଇ ମେନ୍ ଓ ୧୩ ତାରିଖରେ ନିଟ୍ (ୟୁଜି) ଅନୁଷ୍ଠିତ ହେବାର ଅଛି ।\nଏଥିପାଇଁ ରାଜ୍ୟର ୭ଟି ସହରରେ ୨୬ଟି କେନ୍ଦ୍ର କରାଯାଇଛି ।\nମୋଟ ପ୍ରାୟ ୩୭ ହଜାର ପରୀକ୍ଷାର୍ଥୀ ଥିବା ବେଳେ କଟକ ଓ ଭୁବନେଶ୍ୱରରେ ପରୀକ୍ଷା ଦେବେ ପ୍ରାୟ ୧୭ ହଜାର ପରୀକ୍ଷାର୍ଥୀ ।\nପରୀକ୍ଷାର୍ଥୀମାନେ ଯେପରି ନିଜ ନିଜ ଅଞ୍ଚଳରୁ ସୁରୁଖୁରୁରେ ଆସି ପରୀକ୍ଷା କେନ୍ଦ୍ରରେ ପହଞ୍ଚି ପାରିବେ ସେଥିପାଇଁ ରାଜ୍ୟ ସରକାର ସମସ୍ତ ବ୍ୟବସ୍ଥା କରିଛନ୍ତି ।\nସେମାନଙ୍କ ପାଇଁ ଏକ ହେଲ୍ପ ଲାଇନ ଓ ଚବିଶଘଣ୍ଟିଆ କଣ୍ଟ୍ରୋଲ ରୁମ୍ ଖୋଲାଯିବ ।\nଛାତ୍ରଛାତ୍ରୀ, ସେମାନଙ୍କ ଅଭିଭାବକ କିମ୍ବା କେହି କୋଚିଂ ସେଣ୍ଟର ତତ୍ତ୍ୱାବଧାରକ ସେମାନଙ୍କ ସହ ଆସୁଥିଲେ ସରକାର ସେମାନଙ୍କ ଯିବାଆସିବା କଥା ବୁଝିବେ ।\nପରୀକ୍ଷା କେନ୍ଦ୍ର ହେଉଥିବା ସହରର ସରକାରୀ ଆଇଟିଆଇ ଓ ପଲିଟେକନିକ ହଷ୍ଟେଲ ଗୁଡ଼ିକରେ ସେମାନଙ୍କ ରହିବାର ବ୍ୟବସ୍ଥା ହେବ ।\nଯଦି କେହି ଛାତ୍ରଛାତ୍ରୀ ନିଜ ନିଜ ବ୍ୟବସ୍ଥାରେ ଯାଉଥିଲେ କୌଣସି ଠାରେ ପୁଲିସ ସେମାନଙ୍କୁ ଅଟକାଇବ ନାହିଁ ।\nଯାତାୟାତ ଓ ରହିବା ସୁବିଧା ପାଇବାକୁ ଛାତ୍ରଛାତ୍ରୀମାନେ ବିଭିନ୍ନ ଜିଲ୍ଲା ସରକାରୀ ଶିଳ୍ପ ତାଲିମ କେନ୍ଦ୍ର ବା ଆଇଟିଆଇ ରେ ଖୋଲା ଯାଇଥିବା ନୋଡାଲ ସେଣ୍ଟରରେ ଆସନ୍ତା ୩୧ ତାରିଖ ପୂର୍ବରୁ ନାମ ପଂଜିକରଣ କରିବାକୁ ଶ୍ରୀ ତ୍ରିପାଠୀ କହିଛନ୍ତି ।\nFiled Under: Education, Odia Tagged With: ଓଡିଶା, ଶିକ୍ଷା\nପିଜି ପ୍ରବେଶିକା ପାଇଁ ଆବେଦନ ତାରିଖ ସେପ୍ଟେମ୍ବର ୧୦କୁ ଘୁଞ୍ଚିଲା\nଭୁବନେଶ୍ୱର, ଅଗଷ୍ଟ ୨୮(ଲୋକାଲ ୱାୟାର): ରାଜ୍ୟରେ ସ୍ନାତକୋତ୍ତର ପ୍ରବେଶିକା ପରୀକ୍ଷା (କମନ୍ ପିଜି ଏଣ୍ଟ୍ରାନ୍ସ ଟେଷ୍ଟ) ପାଇଁ ଆବେଦନ କରିବାର ଶେଷ ତାରିଖ ସେପ୍ଟେମ୍ବର ୧୦ ତାରିଖକୁ ଘୁଞ୍ଚାଇ ଦିଆଯାଇଥିବା ଉଚ୍ଚ ଶିକ୍ଷା ବିଭାଗ ପକ୍ଷରୁ ଶୁକ୍ରବାର କୁହାଯାଇଛି ।\nବିଭାଗର ସୂଚନା ଅନୁସାରେ, ପୂର୍ବରୁ ଏହି ପ୍ରବେଶିକା ପାଇଁ ଆବେଦନ କରିବାର ଶେଷ ତାରିଖ ରଖାଯାଇଥିଲା ଅଗଷ୍ଟ ୩୧ ।\nଏବେ ସେପ୍ଟେମ୍ବର ୧୦ ତାରିଖ ରାତି ୧୧ଟା ୪୫ ପର୍ଯ୍ୟନ୍ତ ଆବେଦନ କରିହେବ । ଛାତ୍ରଛାତ୍ରୀମାନେ ଅନଲାଇନରେ ଉଚ୍ଚଶିକ୍ଷା ବିଭାଗର ୱେବସାଇଟ ରେ ଆବେଦନ କରିପାରିବେ ।\nୱେବସାଇଟର http://www.samsodisha.gov.in/ ଇ-ସ୍ପେସ୍ ରୁ ସେପ୍ଟେମ୍ବର ୩୦ ତାରିଖ ମଧ୍ୟରେ ଛାତ୍ରଛାତ୍ରୀମାନେ ହଲ୍ ଟିକେଟ ଡାଉନଲୋଡ କରିପାରିବେ ।\nଅକ୍ଟୋବର ୧୦ରୁ ୧୯ ତାରିଖ ମଧ୍ୟରେ କମନ ଏଣ୍ଟ୍ରାନ୍ସ ଟେଷ୍ଟ ହେବ । ପୂର୍ବରୁ ଏହି ଟେଷ୍ଟ ସେପ୍ଟେମ୍ବର ୩୦ରୁ ଅକ୍ଟୋବର ୭ ତାରିଖ ମଧ୍ୟରେ ହେବ ବୋଲି କୁହାଯାଇଛି ।\nରାଜ୍ୟରେ ଆସନ୍ତା ପୂଜା ଛୁଟି ପର୍ଯ୍ୟନ୍ତ ସ୍କୁଲ, କଲେଜ ବନ୍ଦ\nAugust 26, 2020 By LocalWire LeaveaComment\nଭୁବନେଶ୍ୱର,ଅଗଷ୍ଟ ୨୬(ଲୋକାଲ ୱାୟାର): କରୋନା ମହାମାରୀକୁ ଦୃଷ୍ଟିରେ ରଖି ରାଜ୍ୟରେ ଆସନ୍ତା ପୂଜା ଛୁଟି ପର୍ଯ୍ୟନ୍ତ ସ୍କୁଲ ଓ କଲେଜ ବନ୍ଦ ରହିବ ବୋଲି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବୁଧବାର ଘୋଷଣା କରିଛନ୍ତି ।\nଉଲ୍ଲେଖଯୋଗ୍ୟ, ରାଜ୍ୟରେ କରୋନା ଭୂତାଣୁ ସଂକ୍ରମଣକୁ ଦୃଷ୍ଟିରେ ରଖି ଗତ ମାର୍ଚ୍ଚ ମାସ ଶେଷ ସପ୍ତାହରେ ସ୍କୁଲ, କଲେଜ ବନ୍ଦ ରଖାଯାଇଥିଲା ।\nକରୋନା ଆକ୍ରାନ୍ତଙ୍କ ସଂଖ୍ୟା ଏବେ ରାଜ୍ୟର ଅଧିକାଂଶ ଜିଲ୍ଲାରେ ବୃଦ୍ଧି ପାଇବାରେ ଲାଗିଛି ।\nତେଣୁ ଛାତ୍ରଛାତ୍ରୀ ଓ ଅଭିଭାବକଙ୍କ ଉଦବେଗକୁ ଦୃଷ୍ଟିରେ ରଖି ମୁଖ୍ୟମନ୍ତ୍ରୀ ସ୍କୁଲ, କଲେଜକୁ ପୂଜା ଛୁଟି ପର୍ଯ୍ୟନ୍ତ ବନ୍ଦ ରଖିବାକୁ କହିଛନ୍ତି । ଅର୍ଥାତ୍ ପୂଜାଛୁଟି ପରେ ସ୍କୁଲ, କଲେଜ ଖୋଲିବା କଥା ଚିନ୍ତା କରାଯିବ ।\nଅପରପକ୍ଷରେ ରାଜ୍ୟ ବିଦ୍ୟାଳୟ ଓ ଗଣଶିକ୍ଷା ବିଭାଗ ଇତି ମଧ୍ୟରେ ସ୍କୁଲ ପାଠ୍ୟକ୍ରମର ୩୦% ହ୍ରାସ କରିବାକୁ ଘୋଷଣା କରିସାରିଛି ।\nSchools, colleges to remain closed in Odisha till Durga Puja vacation\nBhubaneswar, August 26 (LocalWire): Schools and colleges in Odisha will remain closed till the Durga Puja vacation in wake of the prevailing COVID situation, Chief Minister Naveen Patnaik announced today.\nTaking note of the distress of students and parents alike, the Chief Minister made the announcement for schools being closed.\nEducational institutions have been closed since March 17, in view of the pandemic; all institutions are carrying out online classes of students since then.\nFiled Under: Education, English Tagged With: Education, Odisha\nବିଦ୍ୟାଧନ ଛାତ୍ରବୃତ୍ତି ପାଇଁ ଆବେଦନ ଆରମ୍ଭ\nAugust 24, 2020 By Prativa Ghosh LeaveaComment\nଭୁବନେଶ୍ୱର,ଅଗଷ୍ଟ ୨୪(ଲୋକାଲ ୱାୟାର): ଇନଫୋସିସର ସହ ପ୍ରତିଷ୍ଠାତା ଏସଡି ଶିବୁଲାଲଙ୍କ ଦ୍ୱାରା ସ୍ଥାପିତ ସରୋଜିନୀ ଦାମୋଦରନ୍ ଫାଉଣ୍ଡେସନ୍ ବିଦ୍ୟାଧନ ବୃତ୍ତି ପାଇଁ ଆବେଦନ ଆମନ୍ତ୍ରଣ କରୁଛି ।\nଏହି ବୃତ୍ତି ଆର୍ଥିକ ଅନଗ୍ରସର ବର୍ଗର ଆସିଥିବା ମେଧାବୀ ଛାତ୍ରଛାତ୍ରୀଙ୍କ ପାଇଁ ଉଦ୍ଦିଷ୍ଟ ।\nବାର୍ଷିକ ଦୁଇ ଲକ୍ଷରୁ କମ୍ ଆୟ କରୁଥିବା ପରିବାରର ଛାତ୍ରଛାତ୍ରୀମାନେ ଏହି ମେଧାବୃତ୍ତି ପାଇଁ ଆବେଦନ କରି ପାରିବେ ।\n୨୦୨୦ ସେପ୍ଟେମ୍ବର ୧୫ ଭିତରେ ଛାତ୍ରଛାତ୍ରୀମାନେ http://www.vidyadhan.org/ or SDF Vidya App ରେ ଲଗ୍ ଇନ୍ କରି ଏଥିପାଇଁ ଆବେଦନ କରିପାରିବେ ।\nମନୋନୀତ ଛାତ୍ରଛାତ୍ରୀମାନେ ୨ ବର୍ଷ ପର୍ଯ୍ୟନ୍ତ ଏହି ବୃତ୍ତି ପାଇପାରିବେ । ଯଦି ସେମାନେ ନିୟମିତ ଭାବେ ନିଜର ପାଠପଢ଼ାରେ ଭଲ ପ୍ରଦର୍ଶନ କରନ୍ତି ତେବେ ଡିଗ୍ରୀ ଶେଷ ହେବା ଯାଏଁ ସେମାନେ ଏହି ବୃତ୍ତି ପାଇ ପାରିବେ ।\nଏହି ମେଧାବୃତ୍ତି ୨୦୧୮ ମସିହାରୁ ଆରମ୍ଭ ହୋଇଥିବା ବେଳେ ଏଥିରେ ବିଭିନ୍ନ ଜିଲ୍ଲାର ୨୦୦ରୁ ଅଧିକ ଛାତ୍ରଛାତ୍ରୀ ଅନ୍ତର୍ଭୁକ୍ତ ହୋଇ ପାରିଛନ୍ତି ।\n'ବିଦ୍ୟାଧନ' ଉଚ୍ଚଶିକ୍ଷା ଭିତ୍ତିକ ଛାତ୍ରବୃତ୍ତି ହୋଇଥିବା ବେଳେ ଶିବୁଲାଲ୍ ପରିବାର ଦ୍ୱାରା ପ୍ରଦାନ କରାଯାଇଥାଏ ।\nଏକାଦଶ ଶ୍ରେଣୀରୁ ଆରମ୍ଭ କରି ସ୍ନାତକ ଓ ସ୍ନାତକୋତ୍ତର ପାଠ୍ୟକ୍ରମ ଯାଏଁ (୫ରୁ ୭ ବର୍ଷ ଯାଏଁ) ଛାତ୍ରଛାତ୍ରୀମାନେ ଏହି ବୃତ୍ତି ପାଇ ପାରିବେ ।\nଏକାଡେମିକ ପାଠ୍ୟକ୍ରମ, ସେମାନଙ୍କର ପ୍ରଦର୍ଶନକୁ ନେଇ ଛାତ୍ରବୃତ୍ତିରେ ଆର୍ଥିକ ବୃଦ୍ଧି ଘଟିବ । ଯଦି ଛାତ୍ରଛାତ୍ରୀମାନେ ନିଜର ଏକାଡେମିକ ପ୍ରଦର୍ଶନକୁ ଭଲ ରଖନ୍ତି ତେବେ ସେମାନଙ୍କୁ ମେରିଟ୍ ତାଲିକାରେ ଆଡମିସନ୍ ବି ମିଳିବ ।\nଫାଉଣ୍ଡେସନ୍ ଆଶା କରୁଛି ଯେ ଆସନ୍ତା ୭ରୁ ୧୦ ବର୍ଷ ମଧ୍ୟରେ ଏହି ଛାତ୍ରବୃତ୍ତିରେ ୧୦ ହଜାର ଛାତ୍ରଛାତ୍ରୀଙ୍କୁ ସାମିଲ କରାଯିବା ସହ ଏକ ଲକ୍ଷ ଛାତ୍ରବୃତ୍ତିି ପ୍ରଦାନ କରାଯିବ ।\nଓଡିଶା ବ୍ୟତୀତ ଏହି ଛାତ୍ରବୃ୍ତ୍ତି କେରଳ, କର୍ଣ୍ଣାଟକ, ତାମିଲନାଡୁ, ପୁଡୁଚେରୀ, ତେଲେଙ୍ଗାନା, ଆନ୍ଧ୍ରପ୍ରଦେଶ, ମହାରାଷ୍ଟ୍ର, ଗୋଆ, ଗୁଜରାଟରେ କାର୍ଯ୍ୟକାରୀ ହେଉଛି ।\nଫାଉଣ୍ଡେସନର ପ୍ରତିଷ୍ଠାତା କୁମାରୀ ଶିବୁଲାଲ ଅନୁଯାୟୀ ଗତ ବର୍ଷ ଓଡ଼ିଶାର ପ୍ରାୟ ସମସ୍ତ ଜିଲ୍ଲାରୁ ୭୦୦ରୁ ଅଧିକ ଆବେଦନ ଗ୍ରହଣ କରାଯାଇଥିଲା ।\nଏହି ଆବେଦନଗୁଡ଼ିକର ପ୍ରାୟ ୯୦% ସରକାରୀ ଓ ସରକାରୀ ସହାୟକ ବିଦ୍ୟାଳୟଗୁଡ଼ିକର ଛାତ୍ରଛାତ୍ରୀଙ୍କଠାରୁ ଆସିଥିଲା ।\nମାଟ୍ରିକ ପରୀକ୍ଷାରେ ୮୦%ରୁ ଅଧିକ ନମ୍ବର ରଖିଥିବା ଛାତ୍ରଛାତ୍ରୀ (ଭିନ୍ନକ୍ଷମ ଛାତ୍ରଛାତ୍ରୀଙ୍କ ପାଇଁ ୬୦% କାର୍ମ)ମାନେ ଏହି ବୃତ୍ତି ପାଇଁ ଆବେଦନ କରିପାରିବେ ।\nସିଲାବସ୍ କମିବା ନେଇ ଏହି ସପ୍ତାହରେ ଦୂର ହେବ ଦ୍ୱନ୍ଦ୍ୱ : ଗଣଶିକ୍ଷା ମନ୍ତ୍ରୀ\nଭୁବନେଶ୍ୱର, ଅଗଷ୍ଟ ୨୩ (ଲୋକାଲ ୱାୟାର) : ସଲାବସ୍ ହ୍ରାସ ନେଇ ଏହି ସପ୍ତାହରେ ପିଲାଙ୍କ ଦ୍ୱନ୍ଦ୍ୱ ଦୂର ହେବ, ଗଣଶିକ୍ଷା ବିଭାଗର ପ୍ରମୁଖ ସଚିବଙ୍କ ମାଧ୍ୟମରେ ଯାଞ୍ଚ ଚାଲିଛି ବୋଲି ସ୍କୁଲ ଓ ଗଣଶିକ୍ଷା ମନ୍ତ୍ରୀ ସମୀର ଦାଶ ରବିବାର କହିଛନ୍ତି ।\nମନ୍ତ୍ରୀ ସୂଚନା ଦେଇଛନ୍ତି ଯେ, ତିନୋଟି ବିଶେଷଜ୍ଞ କମିଟି ରିପୋର୍ଟ ଦେଇସାରିଛନ୍ତି ।\nତେବେ ପାଠ୍ୟକ୍ରମ କେତେ ପ୍ରତିଶତ କମିବ ସେନେଇ ଏଯାଏ ନିଷ୍ପତ୍ତି ହୋଇନି। ସିବିଏସଇ ସିଲାବସ୍ କାଟିବା ପରେ କିଛି ବିଷୟକୁ ନେଇ ଦ୍ୱନ୍ଦ୍ୱ ରହିଥିଲା । ତାହା ଯେପରି ନହେଉ ତା ଉପରେ ନଜର ଦିଆଯାଉଛି ।\nକେତେ ପ୍ରତିଶତ ସିଲାବସ୍ କଟାଯିବ ତାହା ସ୍କୁଲ ଖୋଲିବା ଉପରେ ନିର୍ଭର କରୁଛି ବୋଲି ମନ୍ତ୍ରୀ କହିଛନ୍ତି ।\nଜେଇଇ ମେନ୍ ସେପ୍ଟେମ୍ବର ୧ରୁ ୬, ନିଟ୍ ୧୩ରେ\nAugust 21, 2020 By LocalWire LeaveaComment\nଭୁବନେଶ୍ୱର, ଅଗଷ୍ଟ ୨୧(ଲୋକାଲ ୱାୟାର): ଜେଇଇ ମେନ୍ ଆସନ୍ତା ସେପ୍ଟେମ୍ବର ୧ରୁ ୬ ତାରିଖ ଏବଂ ନିଟ୍ ୧୩ ତାରିଖରେ ଅନୁଷ୍ଠିତ ହେବ ବୋଲି ଏନଟିଏ ପକ୍ଷରୁ ଶୁକ୍ରବାର ବିଜ୍ଞପ୍ତି ପ୍ରକାଶ ପାଇଛି ।\nନିକଟରେ ସୁପ୍ରିମକୋର୍ଟ ଜେଇଇ ମେନ୍ ଓ ନିଟ୍ ତାରିଖ ଘୁଞ୍ଚାଇବାକୁ ଆବେଦନ କରି ହୋଇଥିବା ପିଟିସନକୁ ଖାରଜ କରିଦେବା ପରେ ଏନଟିଏ ସେପ୍ଟେମ୍ବର ୧ରୁ ୬ ତାରିଖ ମଧ୍ୟରେ ଜେଇଇ ମେନ୍ ହେବ ବୋଲି ସ୍ପଷ୍ଟ କରିଛନ୍ତି ।
